Către Asociația Bibliotecarilor din Republica Moldova

**Scrisoare de intenție**

Numele meu este Tatiana Coșeri, director adjunct la Biblioteca Municipală „B.P. Hasdeu”. Vă trimit prezenta scrisoare de intenție pentru a Vă informa asupra intenției de a candida pentru poziția de membru al Consiliului de administrație.

CV-ul meu prezintă abilitățile mele de specialist integrator în domeniul infodocumentar. Administrez coerent obiectivele și sarcinile, aducând rezultate relevante și creând o ambianță de cooperare, de încredere reciprocă. Implicarea totală și îmbunătățirea continuă sunt principiile de bază în activitatea mea de formator și de lider în Asociația Bibliotecarilor din Republica Moldova, în diverse grupuri de lucru ale Consiliului Biblioteconomic Național. Calitatea a devenit un obicei, un efort de inteligentă și de competență.

Pe parcursul celor 27 de ani am reușit să împărtășesc practici inovative în echipa Bibliotecii Municipale „B.P. Hasdeu”, inerent și implicit și la nivel național ca: formator, autor al cadrului strategic și directiv, de reglementare, normativ și tehnologic, autor al suportului curricular, autor al articolelor în presa profesională națională și internațională.

Doresc să folosesc experiența mea pentru a ajuta domeniul profesional biblioteconomic să prospere**.**

Vă mulțumesc!

Cu considerațiune, Tatiana COȘERI